recursal/SuperWikiNEXT-32B huggingface dataset:
அக்பா் நாமாவை அக்பர் வசம் அபுல் ஃபசல் அளிக்கிறார், Mughal miniature
**அபுல் ஃபசல்** (*Abu'l Fazl ibn Mubarak*, பாரசீக மொழி: ابو الفضل, ஜனவரி 14, 1551 - ஆகஸ்ட் 12, 1602) பேரரசர் அக்பர் அவையிலிருந்த அரசியல் ஆலோசகர்கள் ஒண்மணிகளுள் (நவரத்தினங்கள், Nine Jewels) ஒருவர். இவரின் தந்தையார் ‌ஷேக் முபாரக். இவரது சகோதரர் புகழ் பெற்ற பாரசீகக் கவிஞர் அபுல் ஃபைஸி.

1574 ஆம் ஆண்டு அக்பரின் அரசவையில் சேர்ந்தார். அது முதல் இவர் பேரரசர் அக்பரின் நம்பிக்கைக்குரிய மிக நெருங்கிய நண்பராக தன் இறுதிநாள் வரை இருந்தார். இவர் அக்பரின் வாழ்க்கை வரலாறு, ஆட்சி முறை, அக்கால இலக்கிய சமயத் தத்துவங்கள் குறித்து மூன்று பாகங்கள் கொண்ட நூலை எழுதினார். முதல் இரண்டு பாகங்கள் அக்பர் நாமா என்ற பெயரிலும் மூன்றாவது பாகம் அயினி அக்பரி என்ற பெயரிலும் அழைக்கப்படுகிறது.

அக்பரின் மகன் சலீம் (ஜஹாங்கீர்) அரியணை ஏறுவதை ஃபசல் எதிர்த்ததாகத் தெரிகிறது. அத்தோடு இளவரசன் சலீமுக்கு அபுல் ஃபசலின் செல்வாக்கு கண்ணில் கிடந்த துரும்பாக உறுத்தியது. துரும்பை அகற்றத் திட்டமிட்ட சலீம் பீ(வீ)ர்சிங்க் என்பவனைக் கொண்டு 1602 ஆம் ஆண்டு இவர் அரசுமுறைப் பயணமாக ஆக்ரா நோக்கிச் சென்று கொண்டிருக்கும் போது அவரது தலையைத் ‌துண்டிக்கச் செய்தான். வெட்டப்பட்ட அவரது தலை அலகாபாத்தில் இருந்த சலீமிடம் அனுப்பப்பட்டது.

மேற்கோள்கள்
-----------

1. ↑  Orchha British Library.
2. ↑  Majumdar, R.C. (2007). *The Mughul Empire*, Mumbai: Bharatiya Vidya Bhavan, p.167
3. ↑  Blochmann, H. (tr.) (1927, reprint 1993) *The Ain-I Akbari by Abu'l-Fazl Allami*, Vol.I, The Asiatic Society, Calcutta, pp.lxviii-lxix
**அபெபெச் கோபென்னா** (அம்ஹாரிக்: አበበች ጎበና, ஆங்கிலம்: *Abebech Gobena*) எத்தியோப்பியாவின் மிக முக்கியமான மனிதநேயமிக்க பெண்மணி ஆவார். அவர் அகோஹெல்மா (AGOHELMA) என்ற கூட்டமைப்பின் நிறுவனர் மற்றும் பொது மேலாளர் ஆவார். அகோஹெல்மா என்ற கூட்டமைப்பு எத்தியோப்பியாவின் பழமையான அனாதை இல்லங்களில் ஒன்றாகும். அவர் ஆஃப்ரிக்காவின் அன்னை தெரேஸா என்று அழைக்கப்படுகிறார்.

அவர் 1938 ஆம் ஆண்டு ஷெபெல் என்ற சிறிய கிராமத்தில் பிறந்தார். இரண்டாம் எத்தியோ-இத்தாலியப் போரின்போது அவரது தந்தை கொல்லப்பட்டார். அன்று முதல் அவரது ஒன்பது வயது வரை அவருடைய பாட்டன், பாட்டியால் வளர்க்கப்பட்டார். பத்து வயதில், அவருடைய சம்மதமில்லாமல், அவருக்குத் திருமணம் செய்வித்தனர். ஆனால், அவர் எத்தியோப்பியாவின் தலைநகரான அடிஸ் அபாபாவிற்குத் தப்பி ஓடிவிட்டார். அங்கு அவர் எப்படியோ அடிப்படைக்கல்வியைக் கற்றறிந்தார். பின்னாளில் அவர் ஒரு காஃபி மற்றும் தானிய வணிக நிறுவனத்தில் தரக்கட்டுப்பாட்டு அலுவலராகப் பணியாற்றினார்.

1973-ல் வோலோ மாகாணத்திலுள்ள கிஷென் மரியம் என்ற புனிதத்தலத்திற்கு புனிதப் பயணம் மேற்கொண்டபொழுது அவரது வாழ்க்கை ஒரு திருப்புமுனையைச் சந்தித்தது. அச்சமயத்தில், அப்பகுதி பஞ்சத்தால் மிகவும் பாதிக்கப்பட்டிருந்தது. ஒரு உணவு வழங்கும் முகாமில், இறந்துகிடந்த ஒரு தாயின் அருகில் நிர்கதியாய் ஒரு குழந்தை உட்கார்ந்திருந்ததை கோபென்னா கண்டார். தன்னிடமிருந்த ரொட்டித்துண்டையும் ஐந்து லிட்டர் புனித நீரையும் அங்கு பாதிக்கப்பட்டிருந்த வேறு சிலருக்குப் பகிர்ந்தளித்தார். நிர்க்கதியாய் நின்ற அந்தக் குழந்தையையும் மற்றொரு ஆதரவற்ற குழந்தையையும் அடிடாஸ் அபாபாபிலுள்ள தன் வீட்டிற்கு அழைத்துக்கொண்டு வந்துவிட்டார். ஒரு வருடத்தில், 21 குழந்தைகளை தன் இல்லத்திற்கு அழைத்துவந்து சமாளித்தார்.

அவர் ஆரம்பித்த அகோஹெல்மா கூட்டமைப்பு ஆதரவற்ற குழந்தைகளை வளர்ப்பது மட்டுமன்றி பல்வேறு வகையான நல உதவிகளையும் மக்களுக்குச் செய்து வருகிறது. முறையான கல்வி, மற்றும் முறைசாராக் கல்வி, ஹெச்ஐவி-எய்ட்ஸ் தடுப்புச் செயற்பாடுகள், வசிப்பிட முன்னேற்றம், உள்கட்டமைப்பு மேம்பாடு, பெண்களுக்கு சட்டப்பூர்வ அதிகாரமளித்தல், ஆகியவற்றிலும் அகோஹெல்மா கவனம் செலுத்துகிறது. இத்துடன், 150 ஆதரவற்றோருக்கு அமைப்புரீதியான அக்கறை அளித்துவருகிறது. இவ்வமைப்பு ஆரம்பிக்கப்பட்டதிலிருந்து, 12,000 வறுமையில் வாடும் குழந்தைகள் இந்த அமைப்பால் ஆதரிக்கப்பட்டுள்ளார்கள். இதுவரை, நாட்டின் பல்வேறு பகுதிகளில் வாழும் 1.5 மில்லியன் மக்களுக்கும் அதிகமானோர் நேரடியாகவோ அல்லது மறைமுகமாகவோ பயன்பெற்றுள்ளனர்.

மேற்கோள்கள்
-----------

1. ↑  "Worldaware Business Awards 2004 - The Worldaware Award". worldaware.org.uk. 2014-03-04 அன்று மூலம் பரணிடப்பட்டது. 2014-03-12 அன்று பார்க்கப்பட்டது.
2. 1 2  "காப்பகப்படுத்தப்பட்ட நகல்" (PDF). 2014-03-04 அன்று மூலம் (PDF) பரணிடப்பட்டது. 2014-10-30 அன்று பார்க்கப்பட்டது.
3. ↑  "About Us". agohelma.org.et. 2014-05-27 அன்று மூலம் பரணிடப்பட்டது. 2014-03-12 அன்று பார்க்கப்பட்டது.

| Persondata |
| --- |
| Name | Gobena, Abebech |
| Alternative names |  |
| Short description | Humanitarian |
| Date of birth | 1938 |
| Place of birth |  |
| Date of death |  |
| Place of death |  |
***அப் ஊர்பி கொண்டிட்டா*** (*Ab urbe condita*, AUC) என்பது இலத்தீன் மொழியில் "ரோம் நகரம் நிறுவப்பட்டதில் இருந்து"  எனப்படும். மரபுவழியாக இது கிமு 753 ஆம் ஆண்டாகக் கொள்ளப்படுகிறது. சில ரோமன் ஆண்டுகளைக் குறிக்க பண்டைய ரோமன் வரலாற்றாளர்கள் அ.ஊ.கொ (AUC) என்ற இந்த ஆண்டு முறையைப் பயன்படுத்தினார்கள். உண்மையில், பண்டைய ரோமன்களை விட இன்றைய வரலாற்றாசிரியர்கள் இந்த ஆண்டு முறையை மிக அதிகமாக தமது ஆக்கங்களில் பயன்படுத்தி வருகின்றனர். ரோமர் காலத்தில் பொதுவாகத் தமது ஆண்டுகளை அந்தந்த ஆண்டில் இருந்த இரண்டு ஆட்சியாளர்களின் (consul) பெயரால் அழைத்தனர். பேரரசர் ஒருவர் ஆட்சியேறிய ஆண்டும் (*regnal year*) சில வேளைகளில் பயன்படுத்தப்பட்டது. இம்முறை குறிப்பாக பைசண்டைன் பேரரசு காலத்தில் கிபி 537 இற்குப் பின்னர் யுஸ்டீனியன் பேரரசனின் நடைமுறையில் இருந்தது.

அனோ டொமினி ஆண்டுகளுடன் ஒப்பீடு
------------------------------

முதன்மைக் கட்டுரை: அனோ டொமினி
ரோம் நகரில் டையனைசியஸ் எக்சிகசு என்ற துறவி கிபி 525 ஆம் ஆண்டில் அனோ டொமினி முறை காலக்கணக்கீட்டை அறிமுகப்படுத்தினார். உயிர்த்த ஞாயிறு (ஈஸ்டர்) பற்றிய அவரது ஆய்வை அடிப்படையாக வைத்து அவர் இந்த முறையைக் கணக்கிட்டார். அவரது ஈஸ்டர் அட்டவணையில் கிபி 532 ஆம் ஆண்டை ரோமப் பேரரசன் டயோகிளேத்தியன் முடி சூடிய ஆண்டான 248 உடன் தொடர்பு படுத்தினார். டயோகிளேத்தியன் முடி சூடிய 284, நவம்பர் 20 ஆம் நாளுடன் ஆரம்பிக்காமல், பதிலாக இயேசு கிறித்து பிறந்த ஆண்டாக எண்ணப்படும் ஆண்டுடன் தனது அட்டவணையைத் தொடங்கினார். இயேசு கிறித்துவின் பிறந்த ஆண்டு கிபி 1 எனவோ அல்லது கிமு 1 எனவோ அவர் கருதியிருக்கக்கூடும் என நம்பப்படுகிறது (அனோ டொமினி ஆண்டுக்கணக்கில் சுழியம் ஆண்டு இல்லை). கிபி 1 ஆம் ஆண்டு ரோம ஆண்டு "DCCLIV அப் ஊர்பி கொண்டிட்டா" எனப் பின்னர் வரலாற்றாய்வாளர்களால் கணக்கிடப்பட்டது.

...1 அப் ஊர்பி கொண்டிட்டா = கிமு 753
2 அப் ஊர்பி கொண்டிட்டா = கிமு 752
3 அப் ஊர்பி கொண்டிட்டா = கிமு 751 ...
750 அப் ஊர்பி கொண்டிட்டா = கிமு 4
751 அப் ஊர்பி கொண்டிட்டா = கிமு 3
752 அப் ஊர்பி கொண்டிட்டா = கிமு 2
753 அப் ஊர்பி கொண்டிட்டா = கிமு 1
754 அப் ஊர்பி கொண்டிட்டா = அனோ டொமினி (கிபி) 1
755 அப் ஊர்பி கொண்டிட்டா = கிபி 2 ...
759 அப் ஊர்பி கொண்டிட்டா = கிபி 6
2753 அப் ஊர்பி கொண்டிட்டா = கிபி 2000
2764 அப் ஊர்பி கொண்டிட்டா = கிபி 2011

குறிப்புகளும் மேற்கோள்களும்
---------------------------

1. ↑  "நகரம் அமைக்கப்பட்டதில் இருந்து" எனப் பொருள்".
2. ↑  Liber de Paschate, Migne Patrologia Latina 67 page 481 note f
3. ↑  Suetonius, Lives of the Caesars: Tiberius, 49
**நாய்விளா** இந்தியா முழுவதும் காணப்படும் மரமாகும். தாவரப் பெயர் ஹெஸ்பெராதூசா கிரேனுலேட்டா (Hesperathusa crenuletta). இணை தாவரப் பெயர் லிமோனியா அசிடிசிமா ( Limonia acidissima). ரூட்டேசி குடும்பத்தைச் சேர்ந்தது. வறட்சியான குன்றுகளிலும் புதர்க் காடுகளிலும் 1 கி.மீ உயரம் வரையில் வளரும். வேர்கள் விரைவாக வளரும். 

நாய்விளா

அமைப்பு
-------

ஏறத்தாழ 10 மீ உயரம் வளரும். பட்டை நிறமற்ற தக்கை போன்றிருக்கும். அடிமரம் 15-30 செ.மீ விட்டமுடையது. இளம்பச்சை இலைகளைப் பெற்றிருக்கும். வெண்ணிற, மணமிகு, சிறிய மலர்கள் உண்டாகும். புல்லி இதழ்கள் நான்கு மடல்களாக இருக்கும். அல்லி இதழ்கள் திருகு இதழமைவில் பிரிந்திருக்கும். சூழ்ப்பை நீள்சதுரமானது.

### பயன்

மரம் எடையும், உறுதியும் மிக்கது. எலுமிச்சைப் பழம் நிறம் முதல் பழுப்புக் கலந்த மஞ்சள் நிறமாயிருக்கும். வழவழப்பாய் நீண்ட காலத்திற்கு உழைக்கும். பூச்சி பாதிப்பில்லை. வண்டி அச்சு, எண்ணெய்ச் செக்கு, மர உரல், நடைக்குச்சி (Walking stick) செய்யவும் பயன்படுகிறது. பெட்டி, கருவிகளின் கைப்பிடி, மரச்சுத்தி, அளவுகோல் (ஸ்கேல்), உருளை முதலியவற்றைச் செய்யலாம்.

விறகாக எரிக்கலாம். மியான்மர் போன்ற நாடுகளில் இம்மரப்பட்டையைச் சந்தனக் கட்டையுடன் சேர்த்துப் பொடியாக்கி ஒப்பனைப் பொருளாக பயன்படுத்துவர். அரேபிய, இந்தியா நாடுகளில் கனிகளைச் சமைத்து உண்பர். கனி கசப்பு மிகுந்தது. 

இலை, கனி, வேர்கள் மருந்துகளாகின்றன. வேர் மஞ்சளாகவும், கசப்பாகவும், மணத்தோடும் இருக்கும். பேதியை உண்டாக்கும். வேர்வையைப் பெருக்கும் தன்மையுண்டு. உலர்ந்த கனிகள் உடலைத் தேற்றும். பசியைத் தூண்டும். தொற்றுநோய்க் காய்ச்சலைக் குணப்படுத்தும். முறிவு மருந்தாகவும் பயன்படும்.


1. ↑  அறிவியல் களஞ்சியம் தொகுதி 13
| * பா
* உ
* தொ
மேற்குப் பாலைவனப் போர்த்தொடர் |
| --- |
| எகிப்து படையெடுப்பு – காம்ப்பசு – பார்டியா – குஃப்ரா – சோனென்புளூம் – பார்டியா திடீர்த்தாக்குதல் – டோபுருக் முற்றுகை – பிரீவிட்டி – சுகார்பியன் – பேட்டில்ஆக்சு  – ஃபிளிப்பர் –குரூசேடர் – கசாலா – பீர் ஹக்கீம் – முதலாம் எல் அலாமெய்ன் – அலாம் எல் அல்ஃபா  – அக்ரீமெண்ட்  – இரண்டாம் எல் அலாமெய்ன் – எல் அகீலா  |

**ஃபிளிப்பர் நடவடிக்கை** (*Operation Flipper*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு அதிரடித் தாக்குதல் நடவடிக்கை. இது மேற்குப் பாலைவனப் போர்த்தொடரின் ஒரு பகுதியாகும். இதில் பிரிட்டானியக் கமாண்டோ அதிரடிப்படைப் பிரிவுகள் ஜெர்மானியப் படைத் தளபதி ரோம்மலைப் படுகொலை செய்வதற்காக அவரது தலைமையகத்தின் மீது தாக்குதல் நடத்தின். தாக்குதலின் போது அங்கு இல்லாத ரோம்மல் உயிர்தப்பினார்.

1941ல் வடக்கு ஆப்பிரிக்கப் போர்முனையில் அச்சு நாட்டுப் படைகளுக்கும் நேச நாட்டுப் படைகளுக்கும் இடையே கடும் சண்டை நடந்து கொண்டிருந்தது. தோற்கும் நிலையிலிருந்த இத்தாலியப் படைகள் ரோம்மலின் தலைமையிலான ஜெர்மானிய ஆப்பிரிக்கா கோரின் வருகையால் தப்பினர். நேச நாட்டுப் படைகளின் மீது எதிர்த்தாக்குதலைத் தொடங்கிய ரோம்மல் விரைவில் லிபியாவின் கிழக்குப் பகுதியில் பெரும்பாலான இடங்களைக் கைப்பற்றி விட்டார். பலம் வாய்ந்த டோப்ருக் கோட்டையை முற்றுகையிட்டார். டோபுருக்கை மீட்டு லிபியாவிலிருந்து ரோம்மலை விரட்ட நேச நாட்டுப் படைகள் மேற்கொண்ட பிரீவிட்டி நடவடிக்கை, பேட்டில்ஆக்சு நடவடிக்கை போன்றவை தோல்வியில் முடிவடைந்தன. ரோம்மலின் போர்த்திறன் பற்றி உருவான பிம்பம் நேச நாட்டுப் படை வீரர்களின் மன உறுதியைப் பாதிக்கும் அளவு வளர்ந்தது. இதனால் அடுத்த பெரும் தாக்குதல் நிகழும் முன்னர் அவரைப் படுகொலை செய்ய நேச நாட்டுத் தளபதிகள் முடிவு செய்தனர். அவரைக் கொலை செய்தால் ஏற்படும் பெரும் குழப்பத்தில் அச்சுப் படைகள் ஆழ்ந்துவிடும், எளிதில் வென்று விடலாம் என்பது அவர்களது கணிப்பு.

குரூசேடர் நடவடிக்கை தொடங்குவதற்கு ஒரு வாரம் முன்பு ரோம்மலைப் படுகொலை செய்யும் முயற்சி மேற்கொள்ளப்பட்டது. பிரிட்டானிய கமாண்டோ வீரர்கள், நீர்மூழ்கிக் கப்பல்கள் வழியாக ரகசியமாக அச்சு நாட்டுக் கட்டுப்பாட்டுக் கடற்கரையில் தரையிறங்கினர். பின் போர்களத்திலிருந்து 250 கிமீ அச்சுநாட்டுக் கட்டுப்பாட்டிலிருந்த ஆப்பிரிக்கா கோர் போர்த் தலைமையகத்தை நவம்பர் 15, 1941ல் தாக்க முயன்றனர். ஆனால அவர்கள் எதிர்பார்த்தபடி அக்கட்டடத்தில் ரோம்மல் இல்லை. இரு வாரங்கள் முன்னரே போர்முனைக்கு சென்று விட்டார். இதனால் மொத்த திட்டமும் படுதோல்வி அடைந்தது. தாக்குதலில் ஈடுபட்ட கமாண்டோ வீரர்களில் பலர் கொல்லப்பட்டனர்; மேலும் பலர் கைது செய்யப்பட்டனர்.

ஆறு ஆண்டுகள் நடந்த இரண்டாம் உலகப் போரில் அச்சு நாட்டு படைத் தளபதிகளை நேரடியாகப் படுகொலை செய்ய நேச நாடுகள் மேற்கொண்ட இரண்டு முயற்சிகளில் இதுவும் ஒன்றாகக் கருதப்படுகிறது. (மற்றொன்று பசிபிக் போர்க்களத்தில் ஜப்பானிய கடற்படைத் தளபதி இசோருக்கு யமாமாட்டோவின் படுகொலை).

வெளி இணைப்புகள்
---------------

* Slee, Geoff. "Operation Flipper - Rommel's HQ - 14/18 NOV 1941". (combinedops.com)
* "Operation Flipper - the Raid on Rommel's HQ". (combinedops.com)
**அபுல் கலாம் ஆசாத்** (*Abul Kalam Azad (journalist)*) வங்காளதேச நாட்டைச் சேர்ந்த ஒரு பத்திரிகையாளர் ஆவார். வங்காளதேசத்தின் தேசிய செய்தி நிறுவனமான வங்காளதேச சங்பாத் சங்சுதாவின் தற்போதைய நிர்வாக இயக்குனராகவும் தலைமை ஆசிரியராகவும் உள்ளார்  இங்கு நியமனம் பெறுவதற்கு முன்பு அபுல் கலாம் ஆசாத் வங்காளதேச பிரதமரின் செய்தி செயலாளராக பணியாற்றினார்.

ஆரம்ப கால வாழ்க்கை
------------------

முன்சிகஞ்சு மாவட்டத்தின் லோகாயங்கு துணை மாவட்டத்தில் அரிதியா கிராமத்தில் அபுல் கலாம் ஆசாத் பிறந்தார். இவரது தந்தையின் பெயர் அபிபூர் ரகுமான் சிக்தெர் என்பதாகும். டாக்கா பல்கலைக்கழகத்தில் பட்டம் பெற்ற பிறகு, ஆசாத் மாசுகோவில் பத்திரிகைத் துறையில் மேம்பட்ட பத்திரிகையியல் என்ற ஒரு பட்டயத்தைப் பெற்றார்.  டாக்கா பல்கலைக்கழகத்தில் படிக்கும்போது, இவர் வங்காளதேச சத்ரா கூட்டமைப்பின் மத்திய குழு உறுப்பினராக இருந்தார். கிழக்கு பாக்கித்தானில் 1969 ஆம் ஆண்டு நடைபெற்ற மக்கள் எழுச்சியின் போது ஆசாத் சர்பதலிய சத்ரா சங்ராம் பரிசத்தின் டாக்கா பிரிவு பொருளாளராக இருந்தார்.

மேற்கோள்கள்
-----------

1. 1 2 3  "Managing Director and Chief Editor's Profile". *Bangladesh Sangbad Sangstha*. 20 November 2019 அன்று பார்க்கப்பட்டது.
2. ↑   (in bn)*banglanews24.com*. .
**வெள்ளையடிப்பு** (ஆங்கில மொழி: *Whitewash*) என்பது பெரும்பாலும் விளையாட்டுக்களில் பயன்படுத்தப்படும் பதம் ஆகும். ஒரு விளையாட்டிலோ அல்லது விளையட்டுத் தொடரிலோ விளையாடும் ஓர் குறித்த அணியானது எதிர் அணியினை எந்தவித புள்ளிகளும் எடுக்கவிடாமல் அல்லது எந்தவொரு விளையாட்டிலும் வெற்றியடைய விடாமல் செய்து தோற்கடித்தலை இப்பதம் குறிக்கின்றது. பொதுவாக ஐக்கிய அமெரிக்காவில் இப்பதத்திற்குப் பதில் சட் அவுட் எனும் பதமே பரவலாக பயன்படுத்தப்படுகின்றது. பேஸ்பால், சங்கக் கால்பந்து போன்ற விளையாட்டுக்களில் வெள்ளையடிப்பு எனும் பதம் பயன்படுத்தப்படுவதில்லை. சங்கக் கால்பந்தில் கிளீன் சீட் எனும் பதம் பயன்படுத்தப்படும். துடுப்பாட்டத்தில் இரண்டு அல்லது அதற்கு மேற்பட்டப் போட்டிகளைக் கொண்டத் துடுப்பாட்டத்தொடர் ஒன்றில் எதிரணியை முழுமையாக ஒரு போட்டியிலும் வெற்றியடையவிடாது செய்கின்றதோ தோல்வியுற்ற அக்குறித்த எதிரணி வெற்றியடைந்த அணியால் வெள்ளையடிப்பு செய்யப்பட்டதாகக் குறிக்கப்படும்.

மேற்கோள்கள்
-----------

1. ↑  "சட் அவுட் என்றால் என்ன?". 3 பெப்ரவரி 2016 அன்று பார்க்கப்பட்டது.
2. ↑  "கிளீன் சீட் என்றால் என்ன?". 3 பெப்ரவரி 2016 அன்று பார்க்கப்பட்டது.
3. ↑  "துடுப்பாட்டத்தில் வெள்ளையடிப்பு செய்யப்பட்ட சந்தர்ப்பங்கள் சில". 3 பெப்ரவரி 2016 அன்று பார்க்கப்பட்டது.
கட்டிடம் in இந்தியாவார்ப்புரு:SHORTDESC:கட்டிடம் in இந்தியா
**வெஸ்டின் சென்னை** (Westin Chennai), இந்தியாவின் தமிழக மாநிலத்தின் தலைநகரான சென்னையில் உள்ள, வேளச்சேரியில் வேளச்சேரி முதன்மைச் சாலையில் அமைந்துள்ள விடுதி ஆகும். பத்து அடுக்குகளைக் கொண்ட இந்த விடுதி ஐந்து நட்சத்திர மதிப்பு கொண்டது. இது இந்தியாவில் அமைந்த ஆறாவது வெஸ்டின் ஹோட்டல் ஆகும். இது சென்னையின் தென்பகுதிப் புறநகர் பகுதியில் அமைந்துள்ளது.

வரலாறு
------

பிப்ரவரி 2013 இல் வெஸ்டின் சென்னை ஹோட்டல் திறக்கப்பட்டது. நவம்பர் 2013 இல் ஆசிய உணவகத்தினைத் தொடங்கியது. அந்த உணவகம் ஆங்கிலத்தில் சுருக்கமாக EEST (Elegant, Exquisite, Serenity and Triumph) என்று அழைக்கப்பட்டது.

அருகாமையில் உள்ள இடங்கள்
------------------------

வெஸ்டின் சென்னை ஹோட்டலுக்கு அருகே சென்னையின் கிண்டி கிரிக்கெட் மைதானம், இந்திய தொழில்நுட்பக் கழகம், கிண்டி தேசியப் பூங்கா ஆகியவை அமைந்துள்ளன. இவற்றுடன் கிண்டி குதிரைப் பந்தயப் பகுதி மற்றும் சென்னை பாம்புப் பூங்கா மிக அருகில் அமைந்துள்ளன.

விடுதி
------

வெஸ்டின் சென்னை விடுதி சுமார் 7792 சதுர மீட்டர் பரப்பளவுடைய இடத்தில் கட்டப்பட்டுள்ளது. இங்கு நான்கு உணவு மற்றும் குளிர்பானம் அருந்தும் இடங்கள் உள்ளன. இதில் தினசரி உணவகம், சிறப்பு உணவகம், ஒரு பார் மற்றும் நீச்சல் குளத்தருகில் அமைந்துள்ள உணவகம் ஆகியவை அடங்கும். ஓய்வுநேரத்தில் பொழுதுபோக்குப் பகுதியாக உடற்பயிற்சி செய்யும் இடம், வெளிப்புற நீச்சல் குளம், ஸ்பா மற்றும் குழு ஓட்டப் பகுதி போன்ற இடங்கள் உள்ளன. இவற்றுடன் 12600 சதுர அடி (1170 சதுர மீட்டர்) பரப்பளவு கொண்ட கூட்டம் மற்றும் நிகழ்ச்சிகளுக்கான இடங்கள் உள்ளது. இவற்றில் தூண்கள் இல்லாத நடன அறை, 12 இடை ஓய்வறைகள், வணிக மைய அறை ஆகியவை அடங்கும். இரண்டாம் மாடிதளத்தில் வெளிப்புற நீச்சல் குளம் உள்ளது. முற்றத்தில் 35 அடி உயரம் கொண்ட நீர் தொடர்பான அழகுத்தோற்றம் அமைந்துள்ளது.

அறைகளும் இதர வசதிகளும்
----------------------

இந்த விடுதியில் கிளப் அறை, பிரிமீயம் அறை, டீலக்ஸ் அறை என்ற வகைப்பாட்டில் அறைகள் வாடிக்கையாளர்களுக்கு அளிக்கப்பப்படுகின்றன. குளிர்பதன வசதி, உயர்தூக்கி, புகை பிடிக்கக் அறை, விரைவு உள்புகுதல் மற்றும் விரைவு வெளியேறுதல், கட்டணத்துடன் கூடிய கம்பியில்லா இணையச் சேவை மற்றும் விருந்து வசதி, வணிகச் சேவைகள், தனிப்பட்ட சேவைகள், பயண வசதிகள், மறு உருவாக்கம ஆகிய வசதிகள் விடுதியின் வசதிகள் மற்றும் இதர வசதிகள் போன்ற வகைகளின் கீழ் வழங்கப்படுகின்றன.

குறிப்புகள்
-----------

1. ↑  "The Westin Chennai Velachery opens EEST restaurant". *HospitalityBizIndia.com* (Mumbai: HospitalityBizIndia). 21 November 2013. Archived from the original on 11 டிசம்பர் 2013.. பார்த்த நாள்: 7 Dec 2013.
2. ↑  "Westin Chennai Velachery Features". Chennai: cleartrip.com. .
3. 1 2  "PP Approval - MSB 2012 (January to October)" (pdf). CMDA. 2012. 16 Nov 2012 அன்று பார்க்கப்பட்டது.
4. ↑  "Starwood signs agreement for first property in Chennai". *Travel Biz Monitor* (Mumbai: TravelBizMonitor.com). 25 January 2012.. பார்த்த நாள்: 16 Apr 2012. 
[*தொடர்பிழந்த இணைப்பு*]
**வெள்ளையாணி தேவி கோவில்** என்பது கேரளா, திருவனந்தபுரத்திலுள்ள மிகவும் புகழ்பெற்ற கோவிலாகும்.
வெள்ளையாணி சந்திப்பிலிருந்து 1.5 கி.மீ.வில் அமைந்துள்ளது. இந்த கோயில் திருவாங்கூர் தேவஸ்தான  வாரியத்தின் மேலாண்மையின் கீழ் உள்ளது கோவில் அமைப்பு பாரம்பரிய கலை வேலைகளுடன் ஒரு வெண்கலக் கூரை உள்ளது இவைகள் திராவிட கட்டிடக்கலையை கொண்டுள்ளதுகோவிலின் கிழக்கு மற்றும் வடக்கு கோபுரங்கள் தெய்வங்களின் சிலைகளால் வடிவமைக்கப்பட்டுள்ளது.

தெய்வங்கள்
----------

இந்த கோவில் பத்திரகாளி தேவியை முதன்மை தெய்வமாகக் கொண்டுள்ளது.வேதங்களின் படி சிவனின் கோபத்தின் ஒரு வடிவமே காளிதேவியாகும். காளி தேவி வடக்கு நோக்கி அமைந்துள்ளது (வடக்கே நடை). சிலை உள்ளூர் மலையாள வார்த்தையில் 'திருமுடி' என்று அழைக்கப்படுகிறது. வெள்ளையாணி கோவிலில் உள்ள தேவியின் சிலை கேரள காளி கோயில்களின் சிலைகளில் மிகப்பெரியது. சிலை உயரமும் அகலமும் நான்கரை அடி. தூய தங்கம் மற்றும் விலைமதிப்பற்ற கற்கள் சிலையின் முன் தோற்றத்தை அலங்கரிக்கபட்டிருக்கிறது.

பிற தெய்வங்களான சிவன், விநாயகர் மற்றும் நாகராசரும் வழிபடப்படுகிறது. இந்த கோவிலில் ஒரு சிறிய துணை கோவிலும் உள்ளது, அங்கு மற்றொரு தெய்வம் மாடன் தம்புரான் உள்ளது.

வரலாறு
------

திருவிழாக்கள்
-------------

பூசை நேரம்
----------

தினமும் மாலை 5.30 மணிக்கு கோயில் திறந்து இரவு 8.00 மணிக்கு மூடப்படும். ஞாயிறு, செவ்வாய் மற்றும் வெள்ளிக்கிழமைகளில், கோயில் மதியம் 12:30 மணி முதல் பிற்பகல் 2:00 மணி வரை திறந்திருக்கும், இதன் போது தேவிக்கு சிறப்பு பூஜைகள் செய்யப்படுகிறது.அனைத்து மலையாள மாதங்களின் முதல் நாளில், கோயில் காலை 5.30 மணிக்கு திறந்து காலை 8.00 மணிக்கு மூடப்படும்.

இவற்றையும் காண்க
----------------

* வெள்ளாயணி ஏரி
* சாக்தம்

குறிப்புகள்
-----------

1. ↑
2. ↑

விக்கிமீடியா பொதுவகத்தில்,  
 ***Vellayani Devi Temple***   
என்பதின் ஊடகங்கள் உள்ளன.
**வெள்ளையானை** ஜெயமோகன் எழுதிய நாவல். எழுத்து பிரசுரம், மதுரை இதை வெளியிட்டிருக்கிறது. தென்னிந்தியாவில் 1877ல் வந்த மாபெரும் பஞ்சத்தின் பின்னணியில் இந்தியாவின் முதல் தொழிற்சங்கப் போராட்டம் என்று சொல்லப்படும் ஒரு கிளர்ச்சியைப்பற்றி எழுதப்பட்ட நாவல் இது. சென்னை ஐஸ்ஹவுசில் இந்தப் போராட்டம் நடந்தது. வெள்ளையானை என்பது பனியைக் குறிப்பிடுகிறது.

கதைச் சுருக்கம்
---------------

**எய்டன் பைர்ன்** என்ற அயர்லாந்து காவல்துறை அதிகாரியின் பார்வையில் சொல்லப்படும் கதை இது. ஐஸ்ஹவுஸ் தொழிலாளர் ஒருவர் தாக்கப்படுவதைக் கண்டு அதை விசாரிக்கச் செல்கிறான் எய்டன். அங்கே அந்தத் தொழிலாளர்கள் கடுமையாகச் சுரண்டப்படுவதைக் காண்கிறான். காணாமல்போன அந்த தொழிலாளர்களைத் தேடிச் செல்பவன் கறுப்பர் சேரி எனப்படும் தலித் குடியிருப்புகளைக் காண்கிறான். அந்த மக்கள் அனைவரும் பெரும் பஞ்சத்தின் விளைவான அகதிகள் என்பதை அறிகிறான். அந்தப் பஞ்சத்தை நேரில் சென்று பார்த்து அதிர்ச்சி அடைகிறான்

பஞ்சத்தை வெள்ளை அரசு செயற்கையாக உருவாக்கியது என்பதை அறிகிறான் எய்டன். அந்தப் பஞ்சத்தை அரசு நினைத்தால் தவிர்க்கமுடியும் என நினைத்து அதற்கு முயல்கிறான். அரசு அவனை தன் ஊழலுக்குப் பயன்படுத்திக்கொள்கிறது. எய்டன் ஐஸ்ஹவுஸில் ஒரு போராட்டத்தை உருவாக்குகிறான். அது ஒடுக்கப்படுகிறது

முக்கியத்துவம்
--------------

இந்நாவல் இந்தியாவின் தலித் மக்களின் எண்ணிக்கையில் நேர்பாதி[] செத்து அழிந்த பஞ்சத்தின் சித்திரத்தை அளிக்கிறது. ஒருபக்கம் வெள்ளையரும் மறுபக்கம் சாதிவெறியர்களும் அதற்கு பொறுப்பு என்று காட்டுகிறது. இந்தியாவின் முதல் தலித் எழுச்சியின் சித்திரமும் இந்த நாவலில் உள்ளது.

மேற்கோள்கள்
-----------

1. ↑  "கைவிடப்பட்டவர்களின் கதை ஜெயமோகனின் நாவல் – வெள்ளை யானை". திண்ணை.. பார்த்த நாள்: 8 February 2022.

வெளி இணைப்புகள்
---------------

* The great famine of Madras and the men who made it
* ஜெயமோகனின் படைப்புகள்
* வெள்ளையானை விவாதங்கள்
தமிழ்நாடு அரசு விவசாயிகளிடம் உற்பத்தித் திறனை அதிகரிக்கும் பொருட்டு பயிர் விளைச்சல் போட்டிகளை ஆண்டுதோறும் நடத்தி வருகிறது. இந்தப் போட்டி மாநில அளவிலும், மாவட்ட அளவிலும் என இரு நிலைகளில் நடத்தப்படுகிறது.

மாநில அளவிலான உற்பத்தித் திறன் போட்டி
-------------------------------------

மாநில அளவிலான உற்பத்தித் திறன் போட்டியில் கலந்து கொள்ளும் விவசாயிகளுக்கு நெல் மற்றும் மணிலா உற்பத்திக்காகத் தனி பரிசும், இதர பயிர் வகைகளுக்குத் தனி பரிசும் என இரு வகையாகப் பிரிக்கப்பட்டுள்ளன.

### பரிசுகள்

மாநில அளவிலான உற்பத்தித் திறன் போட்டியில் இரு வகையான உற்பத்திகளுக்கும் இரண்டு பரிசுகள் வழங்கப்படுகின்றன. இதன் படி

**முதல் பரிசு**

* நெல் மற்றும் மணிலா பயிர் உற்பத்தித் திறன் பரிசு - ரூ. 25,000/=
* இதர பயிர் உற்பத்தித் திறன் பரிசு - ரூ. 8,000/=

**இரண்டாம் பரிசு**

* நெல் மற்றும் மணிலா பயிர் உற்பத்தித் திறன் பரிசு - ரூ. 15,000/=
* இதர பயிர் உற்பத்தித் திறன் பரிசு - ரூ. 4,000/=

மாவட்ட அளவிலான உற்பத்தித் திறன் போட்டி
--------------------------------------

தமிழ்நாட்டிலுள்ள அனைத்து மாவட்டங்களிலும் மாவட்ட அளவிலான உற்பத்தித் திறன் போட்டியில் கலந்து கொள்ளும் விவசாயிகளுக்கு நெல் மற்றும் மணிலா உற்பத்திக்காகத் தனி பரிசும், இதர பயிர் வகைகளுக்குத் தனி பரிசும் என இரு வகையாகப் பிரிக்கப்பட்டுள்ளன.

### பரிசுகள்

மாவட்ட அளவிலான உற்பத்தித் திறன் போட்டியில் இரு வகையான உற்பத்திகளுக்கும் இரண்டு பரிசுகள் வழங்கப்படுகின்றன. இதன் படி

**முதல் பரிசு**

* நெல் மற்றும் மணிலா பயிர் உற்பத்தித் திறன் பரிசு - ரூ. 8,000/=
* இதர பயிர் உற்பத்தித் திறன் பரிசு - ரூ. 4,000/=

**இரண்டாம் பரிசு**

* நெல் மற்றும் மணிலா பயிர் உற்பத்தித் திறன் பரிசு - ரூ. 4,000/=
* இதர பயிர் உற்பத்தித் திறன் பரிசு - ரூ. 2,000/=

பங்கேற்பிற்கான தகுதிகள்
-----------------------

மாநில அளவிலான உற்பத்தித் திறன் போட்டியில் தமிழ்நாட்டிலுள்ள அனைத்து விவசாயிகளும் கலந்து கொள்ளலாம். மாவட்ட அளவிலான உற்பத்தித் திறன் போட்டியில் கலந்து கொள்வதற்கு அந்த மாவட்ட அளவிலான விவசாயிகள் கலந்து கொள்ளலாம்.

விண்ணப்பப் படிவம்
-----------------

இந்தப் போட்டிகளில் கலந்து கொள்வதற்கான விண்ணப்பப் படிவத்தையும், விளக்கத்தையும் அருகிலுள்ள உதவி வேளாண்மை அலுவலர் அல்லது வட்டார வேளாண்மை அலுவலர் ஆகியோர்களிடமிருந்து பெற்றுக் கொள்ளலாம்.
தலைமை குரு
மடத்தின் முதன்மை தெய்வம்: இலட்சுமி ஹயக்ரீவ சுவாமி (மையத்தில்)
**பிரம்மதந்திர சுதந்திர பரகலா மடம்** (Bramhatantra Swatantra Parakala Matha) என்பது கர்நாடகாவில் நிறுவப்பட்ட ஒரு வைணவ மடமாகும்.  இந்து சமுதாயத்தின் வைணவ மத மரபுக்குள் வடகலை இந்து சமுதாயத்தின் வைணவ வகுப்பினரின் முதல் இடைக்கால மடமாகும். இந்த மடம் முதன்முதலில் வேதாந்த தேசிகரின் சீடரான பிரம்மதந்திர சுதந்திர ஜீயர் என்பவரால் நிறுவப்பட்டது.

பரகலன் என்றும் அழைக்கப்படும் ஸ்ரீ திருமங்கை ஆல்வாருக்குப் பிறகு மடத்திற்கு "பரகலா" என்ற பெயர் வந்தது. மடத்தின் தலைமையகம் மைசூரில் உள்ளது. 1399 முதல் மைசூர் இராச்சிய மன்னர்களுடன் மடம் நெருங்கிய உறவைக் கொண்டிருந்தது. அதனால்தான் மைசூர் அரண்மனை மடத்திற்கு அடுத்ததாக அமைந்துள்ளது. மைசூர் மன்னர்கள் மடத்தை தங்கள் அதிகாரப்பூர்வ குருகுலமாக வைத்திருந்தார்கள். இப்போது கூட, அரச பரம்பரை மடத்துடன் நெருங்கிய உறவைக் கொண்டுள்ளது. அனைத்து அரச விழாக்களும் இன்றும் மடத்தால் கண்காணிக்கப்படுகின்றன.

இராமானுசரின் போதனைகளின் வெளிச்சமாக இருந்த வேதாந்த தேசிகரைப் பின்பற்றும் அமைப்புகளில் பரகலா மடமும் ஒன்று. அகோபில மடம், திருவரங்கம் ஆண்டவன் ஆசிரமம், புண்டரிகாபுரம் ஆண்டவன் ஆசிரமம் போன்றவை பிற மடங்களாகும்.

இம்மடத்தில் இதுவரை 36 தலைவர்கள் இருந்துள்ளனர். இந்த மடத்தின் தலைவர் மைசூர் அரச குடும்பத்தின் பரம்பரை ஆச்சார்யராகஇருக்கிறார். இங்கு வழிபடும் ஹயக்ரீவா சிலை வேதாந்த தேசிகரிடமிருந்து பெறப்பட்டதாகக் கூறப்படுகிறது. 

பரகலா யோகி பிரம்மதந்திர சுதந்திர பரகலா சுவாமி, பரகலா மடத்தின் 21 வது தலைமை குரு
அபிநவ ரங்கநாத பிரம்மதந்திர சுதந்திரா பரகலா சுவாமி, பரகலா மடத்தின் 33 வது தலைமை குரு

மேலும் காண்க
------------

* சிறீவைணவம்
* இராமானுசர்
* வேதாந்த தேசிகர்
* அகோபிலா மடம்
* மைசூரில் உள்ள பாரம்பரிய கட்டிடங்களின் பட்டியல்

மேற்கோள்கள்
-----------

1. ↑
2. ↑  Swami Swahananda: "Monasteries in South Asia", page 50. Vedanta Press, 1989.
டேவிட் இங்கா கோர் மிங் 11 நவம்பர் 1972 இல் பிறந்தார். இவர் மலேசிய அரசியல்வாதி ஆவார்.  இவர் 3 திசம்பர் 2022 முதல் பிரதமர் அன்வார் இப்ராஹிமின் கீழ் பக்காத்தான் ஹராப்பான் (PH) நிர்வாகத்தில் ஊராட்சி துறை மேம்பாட்டு அமைச்சராக பொறுப்பேற்றார்.

இவர் ஜூலை 2018 முதல் ஜூலை 2020 வரை முன்னாள் சபாநாயகர் முகமது ஆரிஃப் எம்டி யூசோப்பின் கீழ் மக்களவை துணை சபாநாயகராக பணியாற்றினார்.

இவர் 2022யில் நடைபெற்ற பொது தேர்தலில், தெலுக் இந்தான் நாடாளுமன்ற உறுப்பினராகவும் இரண்டாம் முறையாக தேர்வு செய்யப்படடார். அதற்கு முன்பதாக மார்ச் 2008 முதல் மே 2018 வரை தைப்பிங் நாடாளுமன்ற உறுப்பினராக பதிவி வகித்தார்.

இவர் ஜனநாயக செயல் கட்சியின் (DAP) தேசிய துணைத் தலைவராகவும் பேராக் மாநிலத்தின் தலைவராகவும் பொறுப்பு வகிக்கிறார்.

தனி வாழ்க்கை
------------

இங்கா கோர் மிங், மலேசியாவின் கிளந்தான், கோத்தா பாருவில் பிறந்தார்,   அவரது குடும்ப பூர்வீகம் ஃபுஜோ வம்சாவளியைச் சேர்ந்தது (அவரது தாயார் கிளந்தனைச் சேர்ந்தவர்) அவர்கள் மலாயாவுக்கு வந்தபோது ஆயர் தாவாரில் தங்கியிருந்தார்.

கல்வி மற்றும் தொழில் வாழ்க்கை
-----------------------------

இவர் மலாயா பல்கலைக்கழகத்தில் இளங்கலை சட்டப் பட்டம் பெற்றார். பேராக் நிர்வாகக் குழுவிற்கு அவர் நியமிக்கப்படுவதற்கு முன்பு, அவர் ஆயர் தாவாரிலும், ஈப்போவிலும் வழக்கறிஞராகப் பணியாற்றினார்.


1. ↑  . Missing or empty `|title=` (உதவி)
2. ↑  "இங்கா கோர் மிங் உடனடி பதிவு விலகல்".
3. ↑  "倪可敏：心痛发展严重落后．-"重振火箭收服丹州"". 2019-05-19 அன்று மூலம் பரணிடப்பட்டது. 2022-12-07 அன்று பார்க்கப்பட்டது.
4. ↑ . Dec 6, 2012.
**இக்வா பன்னாட்டு வளாகம்** (*Yihwa International Complex*) தைவானின் தாய்பெயில் உள்ள சோங்சான் மாவட்டத்தில் அமைந்துள்ள வானளாவிய கட்டிடங்களில் ஒன்றாகும். இந்த வளாகம் மூன்று வானளாவிய கட்டடங்களைக் கொண்டுள்ளது: ஏ மற்றும் பி கோபுரங்கள் 160 மீட்டர் உயரம் கொண்ட குடியிருப்பு இரட்டை வானளாவிய கட்டடங்களாகும். ஒவ்வொரு கோபுரமும் நான்கு அடித்தள நிலைகளுடன் தரையில் இருந்து 45 தளங்களைக் கொண்டுள்ளன. சி கோபுரமானது 150 மீட்டர் உயரம் கொண்ட ஒரு வானளாவிய விடுதியாகும். இக்கோபுரம் நான்கு அடித்தள நிலைகளுடன் தரையில் இருந்து 42 மாடிகளைக் கொண்டுள்ளது. இக்கோபுரங்கள் 2014 ஆம் ஆண்டில் கட்டி முடிக்கப்பட்டன. 2020 ஆம் ஆண்டு திசம்பர் மாத நிலவரப்படி சோங்சான் மாவட்டத்தில் இவையே மிக உயரமான கட்டிடங்களாகும்.

சி கோபுரத்தில் தாய்பெய் மரியாட்டு விடுதி அமைந்துள்ளது. இவ்விடுதியை இக்வா பன்னாட்டு விடுதி ஆணையம் நிர்வகிக்கிறது. விடுதியில் மொத்தம் 318 அறைகள் உள்ளன. இது தாய்பெய் நகரத்தில் உள்ள சொகுசு விடுதிகளில் ஒன்றாகக் கருதப்படுகிற்து. இக்வா பன்னாட்டு வளாகம் மிராமர் பொழுதுபோக்கு பூங்காவிற்கு அடுத்ததாக அமைந்துள்ளது. விடுதியின் அறைகள் தாய்பெய் வானத்தின் தனித்துவமான காட்சியைக் காண இயலும் வசதியை கொண்டுள்ளன.

மேற்கோள்கள்
-----------

1. ↑  "Yihwa International Complex - The SkyscraperCenter". *Skyscrapercenter.com*.
2. ↑  "Yihwa International Complex - Emporis". *Emporis.com*.
**கே. சுந்தரம்** ஓர் இந்திய அரசியல்வாதி. இவர் தமிழ்நாடு சட்டமன்றத்தின் முன்னாள் சட்ட மன்ற உறுப்பினர். இவர் தமிழ்நாடு சட்டமன்றத்திற்காக, திராவிட முன்னேற்றக் கழகம் கட்சி சார்பாக பொன்னேரி சட்டமன்றத் தொகுதியில் இருந்து 1989 மற்றும் 1996 தேர்தல்களில் வேட்பாளராகப் போட்டியிட்டு வெற்றிபெற்றார். 
இந்ததொகுதி பட்டியல் சாதியினர் மற்றும்  பட்டியல் பழங்குடியினருகென ஒதுக்கப்பட்ட தனித்தொகுதியாகும்.

2005 சூன் மாதம் தமிழ்நாடு காவல்துறையினரால் வருமானத்திற்கு அதிகமான சொத்து சேர்த்ததாக குற்றம் சாட்டப்பட்ட சில தி.மு.க. சட்டமன்ற உறுப்பினர்களுடன் இவரும், இவருடைய மனைவியும், இரண்டு மைத்துனர்களும் அடங்குவர். இவர்கள் மீது சாட்டப்பட்ட குற்றங்களுக்கு போதிய ஆதாரங்கள் இல்லாத காரணத்தினால் 2015ஆம் ஆண்டு இந்த வழக்குகளை நீதிமன்றம் தள்ளுபடி செய்தது.

மேற்கோள்கள்
-----------

1. ↑  1989 Tamil Nadu Election Results, Election Commission of India
2. ↑  "Statistical Report on General Election, 1996" (PDF). Election Commission of India. 2017-05-06 அன்று பார்க்கப்பட்டது.
3. ↑  Sangameswaran, K. T. (16 June 2005). "Kannappan charge sheeted". *The Hindu*.. பார்த்த நாள்: 2017-05-17.
4. ↑  Raj, Manish (24 July 2015). "Former Tamil Nadu minister Raja Kannappan acquitted in disproportionate assets case". *The Times of India*.. பார்த்த நாள்: 2017-05-17.
**கிருஷ்ண சந்திர தே (Krishna Chandra Dey)** (பிறப்பு: 1839 ஆகத்து 24 - இறப்பு 1962 நவம்பர் 28), **கே. சி. தே** என்றப் பெயரில் சிறப்பாக அறியப்படும், இவர் ஓர் இந்திய இசையமைப்பாளரும், இசைக்கலைஞரும், எழுத்தாளரும், பாடகரும், நடிகரும், மற்றும் இசை ஆசிரியரும் ஆவார். இவர் கொல்கத்தாவில் பிறந்தார். இவர் எஸ். டி. பர்மனின் முதல் இசை ஆசிரியராகவும் மற்றும் வழிகாட்டியாகவும் இருந்தார். இவரது தந்தையின் பெயர் ஷிப்சந்திர தே என்பதாகும். 1906 ஆம் ஆண்டில், தனது பதினான்கு வயதில், கண்பார்வை இழந்து முற்றிலும் பார்வையற்றவராக ஆனார்.

தொழில்
------

பல்வேறு நாடகக் குழுக்களில் பணியாற்றிய இவர், இறுதியாக 1940 வரை கொல்கத்தாவில் உள்ள நியூ தியேட்டர்களில் பணிபுரிந்தார். இவரது கீர்த்தனை பாடல்களுக்காக இவர் சிறப்பாக நினைவுகூரப்படுகிறார். அந்த காலங்களில் கொல்கத்தாவின் பல உயரடுக்கு குடும்பங்களால் இவர் ஆதரிக்கப்பட்டார். இவர் அடிக்கடி சோவபஜாரின் ராஜ்பரி, பீடன் தெருவின் மித்ரா மாளிகை மற்றும் பலரது வீடுகளில் பாடினார். கே.சி தே சுமார் 600 பாடல்களைப் பதிவு செய்துள்ளார். பெரும்பாலும் பெங்காலி, இந்தி, உருது, குஜுராத்தி மற்றும் 8 முஸ்லீம் மதப் பாடல்கள் ஆகியவையாக இருந்தன.

திரை வாழ்க்கை
-------------

1932 முதல் 1946 வரை திரைப்படங்களுக்கு தே பாடி இசையமைத்தார். அதே காலகட்டத்தில் திரைப்படங்களிலும் நடித்தார். திரைப்படங்களில் பங்கேற்க கொல்கத்தாவிலிருந்து மும்பை வரை பயணம் செய்தார். 1942 இல் இவர் மும்பைக்குக் குடிபெயர்ந்தார். இவரது இசை மற்றும் பாடல் இரண்டின் தரம் குறையத் தொடங்கிய பின்னர் தே 1946 இல் திரைப்படங்களை விட்டு வெளியேறினார். இவர் கொல்கத்தாவில் 1962 நவம்பர் 28 அன்று இறந்தார்.  பின்னணி பாடகர் மன்னா தே இவரது மருமகன் ஆவார்.

குறிப்புகள்
-----------

1. ↑  "Archived copy". 2 July 2017 அன்று மூலம் பரணிடப்பட்டது. 29 July 2013 அன்று பார்க்கப்பட்டது.CS1 maint: archived copy as title (link)
2. ↑  கூகுள் புத்தகங்களில் *Land and people of Indian states and union territories*

வெளி இணைப்புகள்
---------------

* www.krishnachandradey.com - Comprehensive Resource Website, offering preview of his songs
* Manna Dey page from Calcuttaweb
* S.D. Burman's life from sdburman.net
* The Hindu Business Line article
* Krishna Chandra Dey page from abasar.net பரணிடப்பட்டது 2016-03-04 at the வந்தவழி இயந்திரம்
* ஐ.எம்.டி.பி இணையத்தளத்தில் கே. சி. தே
பறவைகளைப் பிடிக்கும் மரம்

### வகைப்பாடு

தாவரவியல் பெயர் : *பைசோனியா புருனோனியானம்* **Pisonia brunoianum**

குடும்பம் : நிக்டாஜீனியேசியீ Nyctaginaceae

இதரப் பெயர் : பராபரா Parapara

### மரத்தின் அமிவு

*பைசோனியா புருனோனியானம்*
காகித பூ குடும்பத்தைச் சேர்ந்த மரம். இது 66 அடி உயரம் வளரக் கூடியது. பலக் கிளைகள் உடையது. மிருதுவானது. வெளுத்த நிறம் கொண்டது. தடிமனான, பச்சை நிறம் உடைய 25 செ.மீ. நீளம் உடைய இலை. இம்மரத்தின் வரும் பழங்கள் நேராக நிமிர்ந்து முக்கோண வடிவமாக இருக்கும். இதன் மீது அடர்த்தியான இனிப்பான பசை மூடி உள்ளது. இதன் மீது உட்காரும் பறவைகள் பசையில் ஒட்டிக்கொள்கிறது. தப்பிக்க முயற்சிக்கும் போது மேலும் இதன் இறக்கையில் பசை ஒட்டிக்கொண்டு பறவை பறக்க முடியாமல் மாட்டி கொள்கிறது. சிறுவர்கள் இம்மரத்தில் ஏறி பறவைகளை பிடித்துக் கொள்ளகிறார்கள்.
இம்மரம் ஆஸ்திரேலியாவில் வளர்கிறது. இம்மரத்திற்கு மருத்துவரும் இயற்கையாளருமான வில்லியம் பைசோ என்பவரின் பெயர் வைக்கப்பட்டுள்ளது.

### மேற்கோள்

| 1 || சிறியதும் - பெரியதும்  || அறிவியல் வெளியீடு || ஜூன் 2001

1. ↑   *சிறிதும் - பெரியதும்*. அறிவியல் வெளியீடு. .
**அரிமளம் அரசு மேல்நிலைப்பள்ளி** தமிழகத்தில் உள்ள புதுக்கோட்டை மாவட்டத்தின் அரிமழத்தில் அமைந்துள்ள மேல்நிலைப் பள்ளியாகும்.

பள்ளி வரலாறு
------------

பள்ளிக்கான அடிக்கல் 23.1.1941 அன்று நாட்டப்பட்டு 23.4.1942 ஆம் ஆண்டில் கட்டி முடிக்கப்பட்டது. அப்போது புதுக்கோட்டையின் திவானாக இருந்த அலெக்சாண்டர் டோட்டன்ஹாம் என்ற ஆங்கிலேயரால் திறந்து வைக்கப்பட்டது. இப்பள்ளியில் இந்தியா விடுதலை பெற்ற இருபத்தைந்தாம் ஆண்டு வெள்ளி விழாவையொட்டி நிறுவப்பட்ட நினைவுக்கல் உள்ளது.

நிர்வாகம்
---------

இப்பள்ளி தமிழ்நாடு அரசு பள்ளிக்கல்வித்துறையின் கீழ் செயல்படுகிறது. மாவட்ட அளவில் புதுக்கோட்டை மாவட்ட முதன்மைக்கல்வி அலுவலர் இப்பள்ளியின் நிர்வாகத்தைக் கவனிக்கிறார்.

### நலத்திட்டங்கள்

சீருடை, காலணிகள், புத்தகப்பை, பாடநூல்கள், நோட்டுப்புத்தகங்கள், பேருந்து பயண அட்டை போன்ற அனைத்து தமிழக அரசின் அனைத்து நலத்திட்டங்களையும் பெற்று மாணவ, மாணவியா் ஆா்வமுடன் கல்வி கற்று வருகின்றனா்

மேற்கோள்கள்
-----------

1. ↑  அக் 09, பதிவு செய்த நாள்:; 2011. "புதுக்கோட்டை மாவட்டம் முழுவதும் 15 இடத்தில் ஓட்டு எண்ணிக்கை மையம் - Dinamalar Tamil News". *Dinamalar*. 2023-05-06 அன்று பார்க்கப்பட்டது.CS1 maint: extra punctuation (link)
2. ↑
3. ↑  "அரிமளம் பகுதியில் 699 பள்ளி மாணவர்களுக்கு மடிக்கணினி". தினமணி.. பார்த்த நாள்: 7 May 2023.
ஆலவயல் மேல்நிலைப்பள்ளியின் புது கட்டிடத்தின் தோற்றம்
**அரசு மேல்நிலைப் பள்ளி, ஆலவயல்** (*Government Higher Secondary School, Alavayal*) தமிழகத்தின் புதுக்கோட்டை மாவட்டம் பொன்னமராவதி ஊராட்சி ஒன்றியம் (தாலுகா) ஆலவயல் ஊராட்சியில் செயல்பட்டு வரும் அரசு மேல்நிலைப் பள்ளி ஆகும்.

தோற்றம்
-------

இப்பள்ளி 1989 ஆம் ஆண்டு சூலை மாதம் 19 ஆம் நாள் தோற்றுவிக்கப்பட்டது. முதலில் மணிவண்ணன் என்பவர் தலைமையாசிரியராக பணியாற்றினார்.

நிர்வாகம்
---------

புதுக்கோட்டை மாவட்ட முதன்மை கல்வி அலுவலர் மற்றும் மாவட்ட கல்வி அலுவலர் நிர்வாகத்தின் கீழ் தலைமை ஆசிரியர் மற்றும் 27 ஆசிரியர்கள் உட்பட உடற்கல்வி ஆசிரியர், சிறப்பு ஆசிரியர்கள் பணியாற்றி வருகின்றனர்.

மாணவர்கள் மற்றும் பிரிவுகள்
---------------------------

2017 ஆம் ஆண்டில் இப்பள்ளியில் 750 மாணாக்கர்கள் 6 முதல் 12 ஆம் வகுப்பு வரையிலான வகுப்புகளில் பயின்றனர். மேல்நிலை வகுப்பில் கணினி அறிவியல் மற்றும் உயிரியல் பிரிவு பாடங்கள் நடத்தப்படுகின்றன. 

ஆலவயல் பள்ளி தேர்ச்சி சதவீத பட்டியல்

வசதிகள்
-------

இப்பள்ளிக்கு ரூபாய் 1 கோடி செலவில் புதிய கட்டிடம் ஒன்று கட்டப்பட்டுள்ளது. குடிநீர் வசதி, கழிப்பிட வசதிகளும் செய்யப்பட்டுள்ளன. கல்வி கற்பித்தல் தவிர ஆலவயல் அரசு மேல்நிலைப்பள்ளியில் டெங்கு ஒழிப்பு தினம் மற்றும் டெங்கு ஒழிப்பு உறுதிமொழியேற்பு நிகழ்ச்சி போன்ற பல்வேறு சமூக விழிப்புணர்வு நிகழ்ச்சிகளும் அவ்வப்போது நடத்தப்படுகின்றன.

மேற்கோள்கள்
-----------

1. ↑  "ஆலவயல் அரசுப் பள்ளியில்". தினமணி.. பார்த்த நாள்: 15 April 2023.
2. ↑
3. ↑  "ஆலவயல் அரசு மேல்நிலை பள்ளியில் டெங்கு ஒழிப்பு உறுதிமொழி ஏற்பு". மாலை மலர்.. பார்த்த நாள்: 15 April 2023.
**அரசு மேல்நிலைப்பள்ளி, மறமடக்கி** (*Government High Secondary School Maramadakki*) என்பது இந்தியாவின் தமிழ்நாடு மாநிலம், புதுக்கோட்டை மாவட்டம், அறந்தாங்கி ஒன்றியம், மறமடக்கி கிராமத்தில் அமைந்துள்ளது.

நிர்வாகம்
---------

இப்பள்ளி தமிழ்நாடு அரசு பள்ளிக்கல்வித்துறையின் கீழ் செயல்படுகிறது. மாவட்ட அளவில் புதுக்கோட்டை மாவட்ட முதன்மைக்கல்வி அலுவலர் இப்பள்ளியின் நிர்வாகத்தைக் கவனிக்கிறார்.

மாணவர்கள் மற்றும் ஆசிரியர்கள்
-----------------------------

மறமடக்கி அரசு மேல்நிலைப்பள்ளியில் சுமாா் 1200 மாணவா்கள் பயின்று வருகின்றனர். மொத்தம் 29 ஆசிரியா்கள் பணியாற்றும் இப்பள்ளியில் 4 பிாிவுகள் உள்ளன. 1.கணிணிப் பிாிவு 2.உயிாியல் பிாிவு 
3.அறிவியல் பிரிவு 4. வேளாண்மைப் பிாிவு.

### நலத்திட்டங்கள்

சீருடை, காலனிகள், புத்தகப்பை, பாடநுால்கள், நோட்டுப்புத்தகங்கள், பேருந்து பயண அட்டை போன்ற அனைத்து தமிழக அரசின் நலத்திட்டங்களும் அனைத்து நலத்திட்டங்களையும் பெற்று மாணவ, மாணவியா் ஆா்வமுடன் கல்வி கற்று வருகின்றனா். அறந்தாங்கி கல்வி மாவட்ட அளவில் நடைபெறும் விளையாட்டுப் போட்டிகளில் இப்பள்ளி மாணவர்கள் பங்கேற்று பரிசுகளை வென்றுள்ளனர்.

மேற்கோள்கள்
-----------

1. ↑  "புதுகையில் 19 அரசு பள்ளிகள் சென்டம்.". தினமலர்.. பார்த்த நாள்: 6 May 2023.
2. ↑  "மேசைப்பந்து போட்டி: மறமடக்கி அரசுப் பள்லி முதலிடம்". தினமணி.. பார்த்த நாள்: 6 May 2023.
**கயாவால் பிராமணர்கள்** (*Gayawal Brahmin*) என்பவர்கள் ஒரு இந்திய இந்து பிராமண துணைப்பிரிவினராவர். பிரம்ம கல்பித், கயாவால் பண்டிதர்கள், கயாவால் பாண்டா எனவும் அழைக்கப்படுகிறார்கள். இவர்கள் முக்கியமாக இந்திய மாநிலமான பீகாலிருந்து வந்தவர்கள். அதன் உறுப்பினர்கள் மத்வாச்சாரியர் முன்வைத்த துவைதாத்வைதத்தையும், உத்தராதி மடத்தையும் பின்பற்றுபவர்கள் ஆவர்.   கயையின் பெரிய புனித யாத்திரை மையத்தில் இவர்களின் பிரதான கோயில் அமைந்துள்ளது. 

கயையின் நீத்தார் வழிபாடு செய்வதில் இவர்கள் மிகவும் சிறப்பு வாய்ந்த குழுவாக உள்ளனர். இவர்கள் கயையின் பால்கு ஆற்றங்கரையில் **பிண்ட தானம்**, **தர்ப்பணம்** போன்ற நீத்தார் வழிபாடு செய்வது  போன்றச் சடங்குகளின் பாரம்பரிய ஏகபோக உரிமையைக் கொண்டுள்ளனர்.

சொற்பிறப்பியல்
--------------

"கயாவால்" என்ற வார்த்தையின் அர்த்தம் "கயாவில் வசிப்பவர்". என்ப்படும். ஆனால் இது ஒரு குறிப்பிட்ட கயாவால் பிராமண சமூகத்தை குறிக்க மட்டுமே பயன்படுத்தப்படுகிறது.

குறிப்புகள்
-----------

1. ↑  A. M. Shah. *The Structure of Indian Society: Then and Now*. Routledge. பக். 88.. பார்த்த நாள்: 6 December 2012.
2. ↑  T. N. Madan (1992). *Religion in India*. Oxford University Press. .
3. ↑  A.R. Desai. *State and Society in India*. Popular Prakashan. பக். 438. .
4. ↑  "In Bihar, Hindu period to pray for dead begins". Thaindian News. 2012-10-08 அன்று மூலம் பரணிடப்பட்டது. 2010-05-05 அன்று பார்க்கப்பட்டது.
5. ↑   *Journal of Social Research, Volume 17*. Council of Social and Cultural Research, Bihar. 1974. பக். 3. .
6. ↑  Prasad, Narbadeshwar (1952). "The Gayawals of Bihar". *American Anthropologist* **54** (2): 279. பன்னாட்டுத் தர தொடர் எண்:0002-7294. .
**இரத்தஅழுத்தமானி** (*Sphygmomanometer*) என்பது இரத்த அழுத்தத்தினை அளவிடுவதற்குப் பயன்படும் கருவி ஆகும். இது நாடி அழுத்தமானி என்றும் இரத்த அழுத்த அளவி என்றும் அழைக்கப்படுகிறது.

|  |
| --- |
| இரத்த அழுத்தம் 120/74 மி மீ பாதரசம் என்பதைக் காட்டும் மின்னணு இரத்த அழுத்த மானி
அனிராய்டு பாராமானி
மருத்துவ பாதரச அழுத்த மானி |

வரலாறு
------

இரத்த அழுத்தமானியை ஆஸ்திரிய நாட்டைச் சேர்ந்த மருத்துவர் சாமுவேல் சீக்ப்ரிட் கார்ல் ரிட்டர் வான் பாஸ்ச் 1881ஆம் ஆண்டு கண்டுபிடித்தார். சிபியோன் ரிவா-ரோக்கி 1896-ல் மிகவும் எளிதாகப் பயன்படுத்தப்படும் மானியினை அறிமுகப்படுத்தினார். 1901ஆம் ஆண்டில், முன்னோடி நரம்பியல் அறுவை சிகிச்சை நிபுணரான மருத்துவர் கார்வி குசிங், ரிவா-ரோச்சியின் இரத்தஅழுத்தமானியினை அமெரிக்காவிற்கு கொண்டு வந்து, நவீனமயமாக்கி, மருத்துவ சமூகத்தில் பிரபலப்படுத்தினார். 1905ஆம் ஆண்டில் உருசிய மருத்துவர் நிகோலாய் கொரோட்கோவ் "கொரோட்காஃப் ஒலிகள்" கண்டுபிடித்ததைத் தொடர்ந்து இதயவிரிவு அழுத்தத்தினை இரத்த அழுத்த அளவீட்டுடன் சேர்த்தபோது மேலும் முன்னேற்றம் ஏற்பட்டது. வில்லியம் ஏ. பாம் 1916-ல் பாமனோமீட்டர் வகையினைக் கண்டுபிடித்தார்.

அமைப்பு
-------

ஒரு ஊதப்பட்ட சுற்றுப்பட்டை, ஒரு அளவிடும் அலகு (மெர்குரி மானோமீட்டர், அல்லது அனரோயிட் அளவி) மற்றும் ஊதலுக்கான ஒரு பொறிமுறையானது கைமுறையாக இயக்கப்படும் குமிழ் மற்றும் அடைப்பிதழ் அல்லது மின்சாரத்தில் இயக்கப்படும் கருவியினை ஆகியவற்றைக் கொண்டுள்ளது.

இரத்த அழுத்தமானியில் ஒரு குமிழ் குழாய் உடன் இணைந்த வெப்பநிலைமானி ஒன்றும் காணப்படுகின்றது. இந்த குமிழை அழுத்தும் போது பாதரசம் உந்தப்படுகின்றது. ஒரு அளவி எவ்வளவு பெரிதாக இருக்கும் என்பதை ஒரு பாதை காட்டுகிறது. இந்த அழுத்தமானி பாதரசத்தினைக் கொண்டு இருக்கும். இதனுடன் இணைந்த இதயத்துடிப்பு மானி மூலம் இரத்த அழுத்தத்தைக் கண்டறியப்படுகிறது.

எண்ணிம அல்லது மற்றும் சாதாரண வகையிலா என இரண்டுவித இரத்த அழுத்தமானிகள் தற்போது பயன்படுத்தப்படுகின்றன. துல்லியம் மற்றும் வசதி ஆகியவற்றில் இவை வேறுபடுகின்றன.

மேற்கோள்கள்
-----------

1. ↑  Booth, J (1977). "A short history of blood pressure measurement". *Proceedings of the Royal Society of Medicine* **70** (11): 793–9. doi:10.1177/003591577707001112. பப்மெட்:341169.
2. ↑  U.S patent 1594039 Manometer

வெளி இணைப்புகள்
---------------

விக்கிமீடியா பொதுவகத்தில்,  
 ***Sphygmomanometers***   
என்பதின் ஊடகங்கள் உள்ளன. 

* US10,89,122 (PDF version) (1914-03-03) Francis Ashley Faught, Charles J Pilling, *Apparatus for measuring and indicating blood-pressure*.
* US15,94,039 (PDF version) (1926-07-27) William A Baum, *Manometer*.
* US25,60,237 (PDF version) (1951-07-10) R. H. Miller, *Sphygmomanometer*.
* US67,52,764 (PDF version) (2004-06-22) Man S. Oh, *Pocket sphygmomanometer*.
வேத கால ஆரியவர்த்தப் பகுதிகள் (வெளிர் மஞ்சள் நிறம்)
**ஆரியவர்த்தம்** (About this soundஒலிப்பு (உதவி·தகவல்)) (Āryāvarta) என்பது சமஸ்கிருத மொழி இலக்கியங்களின் படி, இந்தியத் துணைக்கண்டத்தில் இந்தோ ஆரிய மக்கள் வாழ்ந்த விந்திய மலைத்தொடரின் வடக்கு பகுதிகளான, பண்டைய காந்தாரம், பாக்லீகம், மத்திர நாடுகளும், தற்கால சிந்து மாகாணம், பஞ்சாப் பகுதிகள், குஜராத், இராஜஸ்தான், உத்தரப் பிரதேசம், உத்தரகாண்ட், பிகார், மேற்கு வங்காளம் வங்காளதேசம் மற்றும் தெற்கு நேபாளம் உள்ளடக்கிய நிலப்பகுதிகளாகும். பரசுராமரால், காசியப்ப முனிவருக்கு பூமியின் நடுப்பகுதி "ஆரியவர்த்தம்" என்ற புண்ணிய பூமியை தானமாக வழங்கப்பட்டது. ஆதாரம் : ஸ்ரீமத்பாகவதம் (9:16:22)

இலக்கிய ஆதாரங்கள்
-----------------

மனுதரும சாத்திரத்தின் படி, வடக்கில் இமயமலை முதல் தெற்கில் விந்திய மலைத்தொடர் வரையிலும்; கிழக்கில் கிழக்கு கடல் (வங்காள விரிகுடா) முதல் மேற்கில் அரபுக் கடல் வரையிலான பகுதிகளை ஆரியவர்த்தம் எனக் குறிப்பிடுகிறது. (2.22)  ஸ்ரீமத் பாகவதம் ( 9:16:22) 

ஆரியவர்த்தப் பகுதியை கல்ப வேதாங்க சூத்திரங்களிலும், வசிட்டரின் தர்ம சூத்திரங்களிலும், (Kalpa (Vedanga)#Dharma Sutras|Vasistha Dharma Sutra) (I.8-9 and 12-13) இந்தியத் துணைக் கண்டத்தின் மேற்கில் தார் பாலவனத்தில் மறைந்த சரஸ்வதி ஆறு முதல் வடக்கில் இமயமலை அடிவாரம் வரையிலும்; தெற்கில் விந்திய மலைத் தொடர்கள் வரையிலும் பரவியிருந்த்தாக கூறுகிறது. 

போதயான தர்ம சூத்திரங்களில் ( 1.1.2.10) மேற்கில் தோவாப் முதல் கிழக்கில் ஆதர்சனம் வரையிலும்; வடக்கில் இமயமலையின் தென்பகுதி முதல் தெற்கில் விந்திய மலைத்தொடர் வரையில் ஆரியவர்த்தப் பகுதி பரவியிருந்ததாக கூறுகிறது.

இதனையும் காண்க
--------------

* பிரம்மவர்த்தம்
* பரத கண்டம்

மேற்கோள்கள்
-----------

1. ↑  Gopal, Madan (1990). K.S. Gautam. ed. *India through the ages*. Publication Division, Ministry of Information and Broadcasting, Government of India. பக். 70. .
2. ↑  Michael Cook (2014), *Ancient Religions, Modern Politics: The Islamic Case in Comparative Perspective*, Princeton University Press, p.68: "Aryavarta [...] is defined by Manu as extending from the Himalayas in the north to the Vindhyas of Central India in the south and from the sea in the west to the sea in the east."
3. ↑  Neelis 2010, ப. 194.

### ஆதார நூற்பட்டியல்

* Pandurang Vaman Kane (1962). *History of Dharmaśāstra: (ancient and mediaeval religious and civil law in India)*. Bhandarkar Oriental Research Institute.
* Neelis, Jason (19 November 2010). *Early Buddhist Transmission and Trade Networks: Mobility and Exchange Within and Beyond the Northwestern Borderlands of South Asia*. BRILL. பன்னாட்டுத் தரப்புத்தக எண்:90-04-18159-8. .
**பொய்கையார்** சங்ககாலப் புலவர். இவரது மூன்று பாடல்கள் சங்கநூல் தொகுப்பில் இடம்பெற்றுள்ளன. அவை: நற்றிணை 18, புறநானூறு 48, 49 ஆகியவை.

இவர் வறுமையில் வாடும் புலவர்களைச் சேரமான் கோக்கோதை மார்பனிடம் ஆற்றுபடுத்துகிறார்.

பாடல் சொல்லும் செய்தி
---------------------

### தொண்டி அரசன்

கோதை தொண்டித் துறைமுகத்தில் நீராடுவானாம். அவன் மார்பில் அணிந்த கோதை மலர்களிலிருந்தும், அவனைத் தழுவும் கோதையர் அணிந்த கோதை மலர்களிலிருந்தும், கழியில் மலர்ந்த நெய்தல் பூக்களிலிருந்தும் தேன் ஒழுகி அத்துறை மணக்குமாம்.
### ஓங்குவாட் கோதை

குறிஞ்சி, முல்லை, மருதம், நெய்தல் ஆகிய நானிலப்பகுதிகளும் இவனது ஆட்சிக்கு உட்பட்டிருந்தன. குறிஞ்சி நிலத்துப் புனவன் கிளி ஓட்டத் தட்டையை முழக்கினால், கழனியிலும், சேர்ப்பிலும் மேயும் பறவைகள் ஒருங்கே எழுந்து ஓடுமாம். அதனால் கோதையை குறிஞ்சிநிலத்து நாடன் என்று கூறுவதா, முல்லைநிலத்து நாடன் என்று கூறுவதா, மருதநிலத்து ஊரன் என்று கூறுவதா, நெய்தல்நிலத்துச் சேர்ப்பன் என்று கூறுவதா என்று புலவருக்கு விளங்கவில்லையாம்.
### பொறையன், மூவன்

பொறையன் எனப் போற்றப்பட்ட சேரன் ஒருவன் தொண்டி நகரில் இருந்துகொண்டு அரசாண்டு வந்தான். அவன் தன் பகைவன் மூவன் என்பவனின் பல்லைப் பிடுங்கிக் கொண்டுவந்து தொண்டியிலிருந்த தன் கோட்டைக் கதவில் பதித்துக்கொண்டான்.

அடிக்குறிப்பு
-------------

1. ↑  புறநானூறு 48
2. ↑  புறநானூறு 49
3. ↑  நற்றிணை 18

வெளி இணைப்புகள்
---------------

* பொய்கையார் பாடல் புறநானூறு 48
* பொய்கையார் பாடல் புறநானூறு 49
**சாக்கோட்டை வீரசேகரர் கோயில்** தமிழ்நாட்டில் சிவகங்கை மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் சிவகங்கை மாவட்டத்தில் சாக்கோட்டை என்னுமிடத்தில் அமைந்துள்ளது. இத்தலம் முன்னர் வீரை வனம் என்றழைக்கப்பட்டது. கடல் மட்டத்திலிருந்து சுமார் 97 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 10°05'43.3"N, 78°51'15.9"E (அதாவது, 10.095355°N, 78.854410°E) ஆகும்.

இறைவன், இறைவி
-------------

இக்கோயிலின் மூலவராக வீரசேகரர் உள்ளார். இறைவி உமையாம்பிகை ஆவார். கோயிலின் தல மரம் வீரை ஆகும். கோயிலில் தல தீர்த்தமாக சோழா குளம் உள்ளது. ஆனி மற்றும் ஆடியில் பத்து நாள்கள் விழா நடைபெறுகிறது. இதுதவிர சிவராத்திரி, கந்த சஷ்டி உள்ளிட்ட பல விழாக்கள் நடைபெறுகின்றன.

அமைப்பு
-------

ஒன்பது நிலை ராஜ கோபுரத்தைக் கொண்ட இக்கோயிலில் இறைவனும், இறைவியும் தனித்தனி சன்னதிகளில் உள்ளனர். இத்தல விநாயகர் விக்கிரம விஜய விநாயகர் ஆவார். பைரவர் இரட்டை நாய் வாகனக்ளுடன் உள்ளார். வனமாக இருந்த பகுதிக்கு வந்த வேடன் ஒருவன், ஒரு மரத்தின் அருகிலிருந்த வள்ளிக்கிழங்குக் கொடியைத் தோண்ட முயற்சிக்கும்போது மண்ணிலிருந்து இரத்தம் வெளிவரவே அந்த இடத்தைத் தோண்டிப் பார்த்தபோது லிங்கத் திருமேனி இருந்ததாகவும், அதை மன்னரிடம் தெரிவிக்க நோய்வாய்ப்ப்பட்டிருந்த மன்னர் அங்கு ஒரு கோயிலைக் கட்டியதாகக் கூறுகின்றனர்.

மேற்கோள்கள்
-----------

1. 1 2 3  அருள்மிகு வீரசேகரர் திருக்கோயில், தினமலர் கோயில்கள்
**சாக்சுட்டன் ஓவல்** (*Saxton Oval*) அல்லது **சாக்சுட்டன் களம்** (*Saxton Field*) நியூசிலாந்தின் நெல்சனில் உள்ள துடுப்பாட்ட ஆடுகளமாகும். இது 2015 துடுப்பாட்ட உலகக்கிண்ணத்திற்கான நிகழிடங்களில் ஒன்றாகத் தேர்ந்தெடுக்கப்பட்டுள்ளது. இப்போட்டிகளின்போது மூன்று ஆட்டங்கள் இங்கு நடைபெறுகின்றன.

வரலாறு
------

நெல்சன் துடுப்பாட்ட சங்கம் $3.8 மில்லியன் செலவில் இதைக் கட்டி முடித்த பின்னர் முந்தைய டிரபால்கர் பூங்காவிலிருந்து இங்கு மாறியது. பன்னோக்கு விளையாட்டு வளாகத்தின் ஒரு அங்கமாக சாக்சுட்டன் ஓவல் உள்ளது. இந்த வளாகத்தில் தடகள விளையாட்டுக்கள், சங்கக் கால்பந்து, வளைதடிப் பந்தாட்டம் மற்றும் மென்பந்தாட்டம் விளையாடவும் வசதிகள் உள்ளன.

இங்கு ஆடவருக்கான முதல் பன்னாட்டு துடுப்பாட்டம் சனவரி 4, 2014 அன்று நடைபெற்றது; மேற்கிந்தியத் தீவுகளுக்கும் நியூசிலாந்திற்கும் இடையே 50 நிறைவு ஆட்டம் ஆடப்பட்டது.

மேற்சான்றுகள்
-------------

1. ↑  McKeown, John (29 சூலை 2013). "West Indies to play World Cup cricket in Nelson". *Nelson Mail*.. பார்த்த நாள்: 29 சூலை 2013.
2. ↑  "Saxton Field". www.nelsoncitycouncil.co.nz. 3 November 2011 அன்று பார்க்கப்பட்டது.
3. ↑  "Nelson to host maiden one-day international".
**திருகோணமலைத் துறைமுகம்** (*Trincomalee Harbour*) இலங்கையின் கிழக்கே இந்தியப் பெருங்கடலின் மையத்தில் திருகோணமலையில் அமைந்துள்ள ஒரு பாதுகாப்பான இயற்கைத் துறைமுகம் ஆகும். ஐரோப்பியக் குடியேற்றக் காலத்தில் இத்துறைமுகத்தைக் கைப்பற்ற பல சமர்கள் இடம்பெற்றுள்ளன. போர்த்துக்கீசர், ஒல்லாந்தர், பிரெஞ்சு, மற்றும் ஆங்கிலேயர் இத்துறைமுகத்தைக் கைப்பற்றி வைத்திருந்தனர்.

புவியியல்
---------

திருகோணமலைத் துறைமுகம் இரண்டு பகுதிகளைக் கொண்டது. உள் துறைமுகம், மற்றும் வெளித் துறைமுகம் அவையாகும். உட்துறைமுகம் பாறைகளும், நிலங்களும் சூழ்ந்தது மட்டுமில்லாமல், இயற்கையாகவே ஆழம் அதிகமானதும் ஆகும். இதனால் நீர்முழ்கிக் கப்பல்கள் முதல் சாதாரண கப்பல்கள் வரை இங்கே பாதுகாப்பாக இருக்க முடியும். ரேடார் மற்றும் சோனார் (Sonar) மூலமான கண்காணிப்புகளில் இருந்து தப்பிக்கவும் முடியும்.

இத்துறைமுகத்தில் 1630 எக்டேர்கள் நீர் தேங்கியுள்ளது, நுழைவாயில் 500 மீட்டர்கள் அகலமானது.

துறைமுக வசதிகள்
---------------

திருகோணமலைத் துறைமுகம் வாரத்தில் 7 நாட்களும் 24 மணி நேரமும் திறந்திருக்கும். மே நாளில் பூட்டப்பட்டிருக்கும்.

மேற்கோள்கள்
-----------

1. 1 2 3  "Port of Trincomalee". Sri Lanka Port Authority. 2007-10-17 அன்று மூலம் பரணிடப்பட்டது. 2012-01-19 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
* சசியின் டைரி
**திருகோணமலை மறைமாவட்டம்** (*Diocese of Trincomalee*, இலத்தீன்: *Dioecesis Trincomaliensis*) இலங்கையின் கிழக்கேயுள்ள ஒரு உரோம கத்தோலிக்க மறைமாவட்டம் ஆகும். இதன் தற்போதைய ஆயர் நோயெல் இம்மானுவேல் ஆண்டகை ஆவார்.

வரலாறு
------

திருகோணமலை மறைமாவட்டம் கொழும்பு உயர்மறைமாவட்டம், மற்றும் யாழ்ப்பாண மறைமாவட்டம் ஆகியவற்றின் ஒரு பகுதியாக 1893 ஆகத்து 25 இல் நிறுவப்பட்டது. இம்மறைமாவட்டம் 1967 அக்டோபர் 23 இல் திருகோணமலை-மட்டக்களப்பு மறைமாவட்டம் எனப் பெயர் மாற்றம் செய்யப்பட்டது. 1975 டிசம்பர் 19 இல் இம்மறைமாவட்டத்தின் ஒரு பகுதி பிரிக்கப்பட்டு புதிதாக உருவாக்கப்பட்ட அனுராதபுரம் மறைமாவட்டத்துடன் சேர்க்கப்பட்டது. இதன் பின்னர் திருகோணமலை-மட்டக்களப்பு மறைமாவட்டம் 2012 சூலை 3 இல் இரண்டாகப் பிரிக்கப்பட்டு திருகோணமலை மறைமாவட்டம் என மீண்டும் பெயரிடப்பட்டது. மற்றைய பகுதி மட்டக்களப்பு மறைமாவட்டம் என்ற பெயரில் தனியான மறைமாவட்டம் ஆனது.

ஆயர்கள்
-------

| # | ஆயர் | பதவியில் |
| --- | --- | --- |
| 1வது | சார்ல்சு லாவின் | 1898 - 1913 |
| 2வது | காஸ்டன் ரொபிச்செசு | 1917 - 1946 |
| 3வது | இக்னேசியசு பிலிப் திரிகெரசு கிளெனி | 1947 - 1974 |
| 4வது | லியோ ராஜேந்திரம் அந்தோனி | 1974 - 1983 |
| 5வது | கிங்ஸ்லி சுவாம்பிள்ளை | 1983 - 2015 |
| 6வது | நோயெல் இம்மானுவேல் | 2015 - |

மேற்கோள்கள்
-----------

1. 1 2 3 4  "Diocese of Trincomalee-Batticaloa". GCatholic.
**அபோத் பந்து பகுனா** (Abodh Bandhu Bahuguna 15 ஜூன் 1927-2004), இந்தி மற்றும் கார்வால் எழுத்தாளர் மற்றும் கவிஞர் ஆவார். இவர் கவிதைகள், காவியங்கள், நாடகங்கள், நாட்டுப்புற இலக்கியங்கள் மற்றும் கட்டுரைகளுக்காகப் பரவலாக அறியப்படுகிறார்.

சுயசரிதை
--------

பகுனா தற்போது உத்தரகண்ட் மாநிலத்தில் உள்ள கர்வாலின் சலான்ச்யூன், பௌரி, ஜாலா கிராமத்தில் பிறந்தார். நாக்பூர் பல்கலைக்கழகத்தில் இந்தி மற்றும் அரசியல் அறிவியலில் முதுகலை (எம்.ஏ) பட்டம் பெற்ற இவர், உத்தரபிரதேச அரசு அலுவலகராகப் பணியாற்றினார் மற்றும் இந்திய அரசின் துணை இயக்குநராக ஓய்வு பெற்றார். பகுனா ஒரு சிறந்த எழுத்தாளர் ஆவார். இவரது தொழில் வாழ்க்கையிலிருந்து ஓய்வு பெற்ற பின்னர் தொடர்ந்து எழுத்துப் பணியினைத் தொடர்ந்தார்.

தேர்ந்தெடுக்கப்பட்ட வெளியீடுகள்
-------------------------------

கார்வாலி மொழி 
* *புமியால்*
* *பார்வதி*
* *கோல்*
* *டெய்சாத்*
* *காங்கிலா*
* *காட்*
* *மைடேகி கங்கை*
* *ஷைல்வானி*

இந்தி மொழி 
* *தட்கா ஹிருதயா*
* *ஆரண்யா ரோடன்*
* *சக்ராச்சல்*
* *தூப்தா ஹுவா கான்*

விருதுகள்
---------

அபோத் பன்து பாகுனா உத்தரப்பிரதேச அரசிடமிருந்து 2 விருதுகளைப் பெற்றார்.

சான்றுகள்
---------

1. 1 2 3  Dutt, Kartik Chandra (1999). *Who's who of Indian Writers, 1999: A-M*. Delhi: Sahitya Akademi. பக். 84. பன்னாட்டுத் தரப்புத்தக எண்:8-1260-0873-3.